recursal/SuperWikiNEXT-32B huggingface dataset:
ההאמר שמהווה את כלי הרכב העיקרי של יחידות הסיור הסדירות בצה"ל, נחשב לכלי רכב בעל עבירות גבוהה, חזק ויציב, שיכול לשאת ציוד רב.
לוחם פלס"ר שריון באימון צה"לי
ג'פ"ס: ג'יפ סיור קל. רכב הסיור של פלוגות הסיור הסדירות בעבר ושל פלוגות הסיור במילואים.
בצה"ל, **פלוגת סיור** (בראשי תיבות: **פלס"ר**) היא פלוגה המתמחה בסיור, ניווט, תצפית, ניתוב והכוונה, וכן בגילוי ואיתור חומרי לחימה כימיים. מטרתה המקורית לתת שירותים בתחומים אלו ברמת החטיבה, לספק מודיעין טקטי, ולהוביל כוחות לוחמים, דרגים ולוגיסטיקה מנקודה לנקודה. הפלוגה כפופה לגדוד הסיור אך לפעמים מקבלת פקודות ישירות ממפקדת החטיבה. בחי"ר הסדיר לאחר ארגון מחדש, היחידה כפופה לגדוד הסיור החטיבתי. בחה"ן, קיימות בכל גדוד מחלקות סיור (מחס"ר) כמקבילות לפלוגות הסיור בצה"ל.

היסטוריה
--------

לכל חטיבה בחיל הרגלים קיימת פלוגה כזו. פלוגת הסיור מהווה את הכוח הלוחם האיכותי ביותר של החטיבה ומתמחה במשימות ממוקדות שבהן קיים סיכוי גבוה למפגש עם האויב. כלי הרכב של הסיור מורכב בסדיר בדרך כלל מהאמרים, ואילו במילואים בדרך כלל מרכבי שטח המיועדים לסיור. יחידות הסיור מצוידות גם באמצעי תצפית שונים, ויש להן יכולת הסוואה בשטח. כלי הרכב פתוחים כדי לאפשר יכולת תצפית על השטח, כדי להקטין את בולטותו של הרכב בשטח, וכדי לאפשר תפעול כלי נשק באופן גמיש.

פלוגות סיור קיימות בחי"ר במסגרת גדוד סיור חטיבתי, המורכב גם מפלוגת נ"ט (פלנ"ט), ופלוגת הנדסה וחבלה (פלחה"ן).

מסיבה זו, מסלול ההכשרה הוא ארוך ומפרך יותר מיחידות רגילות, ומכיל ניווטים, קורס טרור, קורסי סיור, אימוני לחימה מסורתיים ומורכבים ועוד. בשנות הלחימה האחרונות עוסקים חיילי הפלס"ר במלחמה בטרור. יש בצה"ל הקובלים על כך שפלס"רי החי"ר נשאבו לפעילות מיוחדת ואיכותית, ואיבדו את מטרתם המקורית לתת שירותי סיור, ניווט ומודיעין לחטיבה כולה.

השירות בפלס"ר הוא התנדבותי. לפלס"ר המכונה גם **סיירת** בצירוף שם החטיבה, מתקבלים דרך גיבוש יחידות חטיבתיות, הנערך סמוך לגיוס.

הגוף האחראי על הכשרה מקצועית ליחידות הסיור הצה"ליות, הוא בבית הספר לאיסוף קרבי (בעבר מו"ס), שם היחידות עוברות קורסים ורענונים בתחומי המודיעין והסיור.

מכיוון שפלוגת הסיור מסיירת סביב החטיבה ואף נמצאת קדימה לה, רמת החיכוך שלה עם האויב גבוהה יותר מהכוחות הלוחמים, מה שמגדיל את הסיכויים של אנשיה להפגע. כך, לדוגמה, במלחמת יום הכיפורים חלק גדול מפלס"ר חטיבה 7 וקציניה נפגע, מה שהביא לפירוקה בהמשך.

פלוגות סיור בצה"ל
-----------------

* סיירות חטיבתיות בחטיבות חי"ר:
	+ סיירת צנחנים: פלוגת הסיור של חטיבת הצנחנים
	+ סיירת גולני: פלוגת הסיור של חטיבת גולני
	+ סיירת גבעתי: פלוגת הסיור של חטיבת גבעתי
	+ סיירת נח"ל: פלוגת הסיור של חטיבת הנח"ל
	+ סיירת חרוב: פלוגת הסיור של חטיבת כפיר
* סיירות חטיבתיות בחטיבות שריון (פלס"ר שריון):
	+ מחלקות סיור בגדודי חה"ן
* סיירות חטיבתיות שפורקו:
	+ יחידה 30: פלוגת הסיור של חטיבת הנגב
	+ פלס"ר 7: פלוגת הסיור הרגלית של חטיבה 7
	+ פלס"ר 401: פלוגת הסיור הרגלית של חטיבה 401

* סיכת סיירת צנחניםסיכת סיירת צנחנים
* סיכת סיירת גולניסיכת סיירת גולני
* סיכת סיירת גבעתיסיכת סיירת גבעתי
* סיכת לוחם סיור שריון (פלס"ר 7) - לשעברסיכת לוחם סיור שריון (פלס"ר 7) - לשעבר
* סיכת פלס"ר 401 - לשעברסיכת פלס"ר 401 - לשעבר
**הפיגוע בבסיס חיל האוויר בגראם** שבאפגניסטן התרחש ב-27 בפברואר 2007. מחבל מתאבד הפעיל את חגורת הנפץ שלו וגרם למותם של 23 בני אדם. הפיגוע התרחש בשעה שבבסיס ביקר סגן נשיא ארצות הברית דיק צ'ייני.

הפיגוע
------

בסיס בגראם שוכן כ-50 קילומטר מצפון לעיר קאבול בירת אפגניסטן. הוא שימש כבסיס חיל האוויר המרכזי של ארצות הברית במדינה. ב-2007 שהו בו כ-9,000 מחיילי הקואליציה המערבית באפגניסטן. 

המחבל המתאבד, מארגון הטליבאן או מארגון אל-קאעידה, הפעיל את מטען הנפץ שלו בשעה 10:00 ליד שער הכניסה הראשי לבסיס, אשר היה מאובטח באבטחה כבדה. אחרי שער הכניסה נמצאו עוד שתי נקודות ביקורת בדרך אל פנים הבסיס.

משרדו של נשיא אפגניסטן הודיע כי בפיגוע נהרגו 23 איש, וביניהם 20 אזרחים אפגנים שעבדו בבסיס. דובר של נאט"ו מסר כי תשעה אנשים נהרגו וביניהם חייל אמריקאי אחד, חייל דרום קוריאני אחד וקבלן אזרחי אמריקאי. עם זאת מסר הדובר בהמשך כי הדיווח של משרד הנשיא על האבדות היה "קרוב למציאות". עוד 20 אנשים נפצעו בפיגוע.

סגן הנשיא צ'ייני נמצא בעת הפיגוע בתוך הבסיס במסגרת ביקור שערך אצל כוחות הקואליציה המערבית באפגניסטן. הוא נמצא במרחק של כ-1.5 קילומטר ממקום הפיגוע. הוא העיד כי שמע את הפיצוץ וכי מאבטחיו העבירו אותו לאחריו למקלט למשך זמן קצר.

דובר מטעם ארגון הטליבאן נטל בהודעה לעיתונות אחריות לפיגוע וטען כי לארגונו היה ידוע על ביקורו הצפוי של צ'ייני בבסיס בגראם וכי הפיגוע נועד להתנקש בחייו. דוברים אמריקאים הגיבו לטענה זו בספקנות.

בשנים 2015 ו-2016 התרחשו בבסיס עוד שני פיגועי התאבדות, שבהם נהרגו 6 ו-5 אנשים, בהתאמה.

קישורים חיצוניים
----------------

* ידיעה על הפיגוע באתר CNN, מאורכבת באתר Web Archive
* ידיעה על הפיגוע באתר הבוסטון גלוב, מאורכבת באתר Web Archive
**Shodan** הוא מנוע חיפוש אינטרנטי, המאפשר מציאת התקנים המחוברים לרשת האינטרנט בעזרת פילטרים שונים. מנוע החיפוש הושק לראשונה בשנת 2009 על ידי ג'ון מטהרלי, ומקור שמו הוא דמות מסדרת System Shock.

היסטוריה
--------

פרויקט **Shodan** החל כפרויקט צדדי אותו הקים מטהרלי בשנת 2003, בהתבסס על העובדה כי מדי שנה מתעצמת תעשיית האינטרנט של הדברים. עם השנים, פיתח מטהרלי את הפרויקט ובשנת 2009 השיק אותו לציבור הרחב. המידע שמציג Shodan מגוון ויכול להכיל מידע על תוכנות השרת של המכשיר, באילו אפשרויות השרת תומך, הודעות לחיצת יד משולשת וכל דבר שזמין ללקוח לפני תחילת התקשורת עם השרת. Shodan אוספת נתונים בעיקר על הפורטים 80,8080 (HTTP), פורט 8443,443 (HTTPS), פורט 20, 21 (FTP), פורט 22 (SSH), פורט 23 (telnet), פורט 25 (SMTP), פורט 161 (SNMP), פורט 143, 193 (IMAP), פורט 5060 (SIP) ופורט 554 (RTSP). מדי חודש אוסף מנוע החיפוש מידע על כ-500 מיליון מכשירים ושירותים המחוברים לרשת האינטרנט, החל ממדפסות ומצלמות רשת, מערכות שליטה של רמזורי תנועה, מערכות שליטה של בתים חכמים, שואבי אבק רובוטיים, מערכות שליטה בתחנות דלק ואפילו מערכות שליטה בפארקי מים ומערכות שליטה של מקררי יין.

שימושים עיקריים
---------------

המשתמשים העיקריים במנוע החיפוש Shodan הם אנשי מקצוע בתחום הסייבר, חוקרי אבטחה ורשויות אכיפת החוק שמשתמשים ביכולת האיתור של מנוע החיפוש, על מנת למצוא פגיעות במכשירים שונים. הגרסה החינמית של Shodan, למשתמשים לא רשומים, מאפשרת הצגה של עד 10 תוצאות חיפוש ואילו הגרסה לנרשמים מאפשרת הצגה של עד כ-50 תוצאות חיפוש. משתמשים אשר ירצו לקבל מספר גדול יותר של תוצאות, יצטרכו לספק פרטים אישיים ולנמק את הסיבה לכך לצד העברת תשלום, זאת בשל העובדה ששימוש במנוע החיפוש יכול לפגוע ברשתות ומכשירי תקשורת רבים, בהם לא הוגדרה אבטחה מספקת דיו. בשנת 2017 הודיעה Shodan על פיתוח פרויקט בשם Malware Hunter אשר מטרתו תהיה לזהות מחשבים אשר מפעילים בוטנט ולסמנם, זאת במטרה לסייע למנהלי אבטחת המידע שיוכלו לחסום את אותם מחשבים ולמנוע מתקפות DDoS על המכשירים והשירותים שלהם.

מנועי חיפוש דומים ל-Shodan הם Censys ,Thingful ו-ISCfind.

קישורים חיצוניים
----------------

ויקישיתוף מדיה וקבצים בנושא **Shodan** בוויקישיתוף
* אתר האינטרנט הרשמי של Shodan
* Shodan, ברשת החברתית פייסבוק

* Shodan, ברשת החברתית אקס (טוויטר)

* Shodan, ברשת החברתית LinkedIn
* אליה להב, מדריך shodan: הכירו מקרוב את מנוע החיפוש המפחיד באינטרנט, בלוג cyber-il
* חן עידן, המנוע חיפוש מזן חדש וללא מעצורים: הכירו את Shodan, ב-10.4.13, Geektime
* עודד ירון, מנוע החיפוש "המפחיד באינטרנט" כבר לא לבד, 04.01.16, הארץ
* עמי רוחקס דומבה, מנוע shodan מראה: גם כלי שיט חשופים ברשת, 25.06.17, IsraelDefense
* יוסי גורביץ, הכירו את Shodan, מנוע החיפוש מהסיוטים שלכם, 10.04.13, כלכליסט

הערות שוליים
------------

1. ↑  מנוע חיפוש מזן חדש וללא מעצורים: הכירו את Shodan, באתר גיקטיים, ‏2013-04-10
2. ↑  "מנוע החיפוש של ההאקרים" מנסה להפריע להם, באתר mako, ‏2017-05-08
3. ↑  מנוע החיפוש "המפחיד באינטרנט" כבר לא לבד, באתר www.haaretz.co.il
דייוויד קמרון, ראש ממשלת הממלכה המאוחדת עונה לשאלות
**"השאלות לראש הממשלה"** (באנגלית: "Prime Minister's Questions" או רשמית, "Questions to the Prime Minister"; בראשי תיבות: "PMQ") הוא שמה של מוסכמה חוקתית בממלכה המאוחדת בה מדי יום רביעי מתייצב ראש ממשלת בריטניה בפני בית הנבחרים הבריטי ובמשך מחצית השעה עונה על שאלות חברי הפרלמנט. בקנדה נקראת מוסכמה חוקתית זו בשם "זמן השאלות" והיא קיימת הן במישור הפרלמנטרי הפרובינציאלי והן במישור הפדרלי. באוסטרליה ובניו זילנד מוסכמה חוקתית זו נקראת "הזמן לשאלות" (Question Time) ובסקוטלנד ובוויילס מנהג זה נקרא "השאלות לשר הראשון" (First Minister's Questions). בבית הנבחרים של הודו, הלוק סבהא, נקרא מנהג זה "שעת השאלות" (Question Hour).

הנוהג אומץ גם בכנסת, ובכל שבוע מתקיימת שעת שאלות עם אחד השרים, לפי בחירת האופוזיציה. ראש הממשלה מתייצב לשעת שאלות אחת למושב.

סדר השאלות
----------

המנהג של שאלות לראש הממשלה בממלכה המאוחדת מקורו בשנות ה-50 של המאה ה-20. חבר פרלמנט המעוניין לשאול את ראש הממשלה שאלות, ירשום את שמו. לאחר מכן מערבבים את השמות על מנת לשמור על אקראיות השאלות. שם שואל השאלה ייקרא על ידי יו"ר בית הנבחרים. 

  

השאלה הראשונה, המוצגת בפשטות בצורה "שאלה מספר אחת, אדוני היושב ראש" (באנגלית: "Question Number One, Mr. Speaker"), ומבלי להמשיך ולהציג את השאלה, היא השאלה, "מהו סדר יומו של ראש הממשלה?".

ראש הממשלה, בטרם השיבו לשאלה, יכול לתת הצהרה ראשונית, וכן להודיע מספר הודעות. מקורה של שאלה ראשונה זו במנהג שהיה קיים, לפיו כל שר בממשלה יכול היה לענות על כל שאלה. עוד היה נהוג כי מרגע ששר מתחיל להשיב על שאלות, יתר השאלות נענות אף הן על ידיו. על מנת למנוע מצב בו ראש הממשלה אינו עונה על שאלות, אלא השרים עונים במקומו, החל המנהג של שאלה לראש הממשלה על סדר יומו - שאלה שרק ראש הממשלה יכול לענות עליה (ואז ניתן לשאול אותו שאלות נוספות).

עם סיום מתן התשובות רשאי מנהיג האופוזיציה לשאול שש שאלות נוספות (הנשאלות בשתי קבוצות של שלוש שאלות הנענות יחד), ומנהיג המפלגה השלישית בגודלה (כיום, המפלגה הליברלית הדמוקרטית) רשאי לשאול שתי שאלות נוספות.

אם ראש הממשלה אינו יכול להשיב על שאלות של פעילות רשמית מתוקף תפקידו (לדוגמה, עקב ביקורים במדינות זרות) יענה על השאלות סגן ראש הממשלה, ואם הסגן אינו נמצא, יענה על השאלות ראש הקואליציה. מאז החלה רשת ה-BBC לשדר את השאלות לראש הממשלה, הן הפכו לתוכנית פופולרית ביותר שרבים צופים בה ובתוכניות הפרשנות בעקבותיה.

קישורים חיצוניים
----------------

* אתר האינטרנט הרשמי של השאלות לראש הממשלה
* סרט דוקומנטרי מאתר ה-BBC הנוגע לשאלות ראש הממשלה.
**רוברטו פולק** (נולד ב־2 באוגוסט 1955) הוא שחקן ישראלי.

ביוגרפיה
--------

פולק נולד בארגנטינה, ועלה לישראל בשנת 1974.

במהלך השנים שיחק פולק במספר סרטים, סדרות טלוויזיה ובהצגות תיאטרון. 

במהלך השנים 1981–1982 גילם דמויות שונות בסדרת הטלוויזיה "ארץ מולדת". 

בשנת 1982 שיחק פולק בסרט הקולנוע "אות קין". 

ב-1993 שיחק בסרטו של אמנון רובינשטיין, הירושה". הוא שיחק גם בסרטו רובינשטיין "אחרי החגים" (1994)

בשנת 1984 שיחק בסרטו של אורי ברבש "מאחורי הסורגים" וגם בסרט ההמשך "מאחורי הסורגים 2" (1992).

בשנת 1986 גילם את תפקיד המאהב בסרט "המאהב", אשר מבוסס על ספרו של אברהם ב. יהושע. 

בשנת 1987 שיחק בסרט הקולנוע "החולמים". 

בשנת 1988 שיחק פולק בסרט הקולנוע "אל עצמי", אשר מבוסס על פי ספרה של גלילה רון־פדר-עמית "אל עצמי". 

בשנת 1991 שיחק בסרט הקולנוע "גמר גביע", לצדם של משה איבגי, שרון אלכסנדר, מאיר סויסה ועוד.

בשנת 1993 זכה בפרס רוזנבלום לאמנויות הבמה.

בשנת 1995 השתתף בסרט הקולנוע "שמיכה חשמלית ושמה משה". 

בשנת 2004 גילם את דמותו של "לוקאס" בסרטו של אסי דיין "הבשורה על פי אלוהים". 

בשנת 2005 השתתף בעונה הראשונה של סדרת הנעורים "השמיניה".

בשנת 2008 הוקרן סרטו של איתן גרין "הכל מתחיל בים", בו גילם פולק את דמותו של "אדוארדו". 

בשנת 2012 שיחק בסרט "ההתחלפות" וכן השתתף בסדרת הטלוויזיה "המשרד".

פולק השתתף בכמה מחזות בתיאטרון הבימה, בהם: "הדיבוק", "טייבלע והשד שלה", "ביקור הגברת הזקנה", "מוריס שימל", "אדם לא מת סתם", "עת דודים" ו"הבן הטוב".

בשנת 2014 שיחק בסרט הקולנוע "גט - המשפט של ויויאן אמסלם" בבימוים של שלומי ורונית אלקבץ.

ביולי 2016 החל לשחק במחזה "סיפור פשוט" שכתב שמואל יוסף עגנון וביימה שיר גולדברג ועלה בתיאטרון הבימה. 

ב-2017 החל להשתתף בהצגות "מיכאל קולהאס" בבימויו של אילן רונן, "תמונתו של דוריאן גריי" על פי אוסקר ויילד ו"שייקספיר מאוהב". 

ב-2018 החל להשתתף בהצגה "עקומים" מאת מרטין שרמן.

בשנת 2020 שיחק בתפקיד אורח בסדרת הטלוויזיה של HOT, קיבוצניקים.

חיים אישיים
-----------

פולק היה נשוי לאורלי טובלי, גם היא שחקנית. כיום מתגורר בבנימינה.[דרוש מקור]

קישורים חיצוניים
----------------

* רוברטו פולק, במיזם "אישים" לתיעוד היצירה הישראלית
* רוברטו פולק, במסד הנתונים הקולנועיים IMDb (באנגלית)
* רוברטו פולק, באתר "אידיבי", מאגר הידע העברי לקולנוע ישראלי ועולמי
* רוברטו פולק, באתר ספר הקולנוע הישראלי
* רוברטו פולק, באתר AllMovie (באנגלית)
* רוברטו פולק, במסד הנתונים הקולנועיים KinoPoisk (ברוסית)
* רוברטו פולק, בארכיון הבימה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009157170405171
* VIAF: 305311563
* WorldCat (עם VIAF): 305311563

 |
סמל הארגון
**בוני עולם** הוא ארגון חסד יהודי המסייע לזוגות חשוכי ילדים, נתמך ממשלתית ובאופן פרטי על ידי נדיבים מרחבי העולם.

הארגון מממן או מסייע במימון קשת רחבה של טיפולי פוריות לזוגות שאין ידם משגת לממן אותם בעצמם. כמו כן עוסק הארגון בייעוץ רפואי מקצועי בנושאי פוריות ומעניק תמיכה וסעד נפשי למטופלים, החווים לעיתים אכזבות קשות. בנוסף, דואג הארגון להבאת מומחי פוריות מבתי חולים מובילים בעולם לישראל. הארגון מבליט את הצורה הדיסקרטית שבה נעשים ההפניה למומחים והקשר עם הפונים.

הארגון פועל תוך שיתוף פעולה עם כל קופות החולים בישראל. 

בארגון קיים מערכת פיקוח הלכתי ובו כמה עשרות משגיחות הנמצאות במעבדות בזמן הטיפול - למניעת טעות אנוש חלילה בהליך הטיפול במעבדות הפוריות - כאשר קופות החולים משתתפות או נותנות התחייבות עבור עלות הפיקוח. 

הארגון מפרסם כי למעלה מ-9,350 ילדים נולדו בסיועו.

הארגון הוקם ומנוהל על ידי הרב שלמה בוכנר מניו יורק שחווה בעצמו את קשיי העקרות. לארגון מוסדות סיוע ברחבי העולם, בישראל ובארצות הברית, בקנדה, בלגיה ובריטניה והוא נתמך רוחנית על ידי רבנים ומנהיגי קהילות בישראל ובחו"ל. הרב שטיינמץ, רב חסידות סקווירא בבורו פארק מכהן כיום (2010) כרב הארגון. בישראל משמש הרב יעקב אייכלר כרב הארגון.

מחזור הפעילות של הארגון בשנת 2010 היה 4.1 מיליון ש"ח. בשנת 2015 זכה הארגון לתמיכה בשיעור של 2.3 מיליון ש"ח ממדינת ישראל.

הארגון מפרסם לפני אירועים מיוחדים וחגים עלוני התרמה ובהם הוא פורש את משנת הארגון ואת מטרותיו.

ראו גם
------

* מכון פוע"ה
* A TIME
* מכון דורות
* פרי חיים

קישורים חיצוניים
----------------

* אתר האינטרנט הרשמי של בוני עולם
* ערב הוקרה ל'בוני עולם'
* אות הוקרה הוענק ל"מכבי שירותי בריאות" על ידי ראשי הנהלת ארגון בוני עולם (אורכב 03.03.2016 בארכיון Wayback Machine)
* בוני עולם, באתר "גיידסטאר ישראל"
* בוני עולם (ניו יורק), דף שער בספרייה הלאומית

הערות שוליים
------------

1. ↑  בוני עולם מביאים מומחים, באתר בחדרי חרדים
2. ↑  על פי אתר הארגון
3. ↑  הנתון נכון ליוני 2021. באתר האינטרנט של הארגון ישנו מונה המתעדכן בכל לידה נוספת
4. ↑  דו"ח כספי לשנת 2010 באתר גיידסטאר ישראל
5. ↑  מיעוט עמותות נתמכות מתקנה 2015, אתר החשב הכללי, משרד האוצר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298278005171
* LCCN: no2008036191
* VIAF: 136426360
* WorldCat: lccn-no2008036191

 |
כובע מכשפה המיוצג בתרבות המודרנית
**כובע** או **מצנפת מכשפות** הוא סגנון של כובע שחובשות המכשפות בתיאורי התרבות פופולרית, המתאפיין בכתר חרוטי ובשול רחב.

מקורות ועיצוב
-------------

 דלעת ליל כל הקדושים עם כובע מכשפה ארכיטיפי
מקורו של כובע המכשפות כפי שמוצג היום שנוי במחלוקת. אחת התיאוריות המוקדמות ביותר היא שרידי החנוטים של "המכשפות" של סובשי, החובשות כובעים שחורים גבוהים ומחודדים מאוד הדומים לכובע הראש של אחיותיהם באירופה של ימי הביניים. סובשי, המתוארכת בין המאות ה-4 ל -2 לפנה"ס, ממוקמת בערוץ גבוה ממש ממזרח לעיר טורפן. תיאוריה נוספת היא שהתדמית צמחה מתוך אנטישמיות: בשנת 1215 הוציאה המועצה הרביעית של הלטרן צו על כל היהודים ללבוש כיסוי ראש מזהה, כובע מחודד המכונה "ג'ודנאט"*.* באופן פוטנציאלי, סגנון הכובע הזה נקשר אז לקסמים שחורים, פולחן השטן ומעשים אחרים שבהם הואשמו היהודים. תיאוריה דומה טוענת כי דמותו של כובע המכשפות הארכיטיפי נולדה מדעות קדומות נגד קווייקרים. אף על פי שהכובעים המסורתיים שחבשו הקוויקרים עצמם לא היו מחודדים, כובעי הקווייקר היוו מוקד למחלוקת תרבותית, וניתן להעלות על הדעת שהתגובה הפוריטנית נגד הקווייקרים באמצע המאה ה-18 תרמה לכך שכובעים הפכו לחלק מהאיקונוגרפיה של הדמוני. תאוריה נוספת מציעה כי כובעי המכשפות מקורן כ"כובעי אשת", כיסוי ראש ייחודי שחובשות נשים אשר ייצרו בירה ביתית למכירה. על פי הצעה זו, כובעים אלה זכו לקונוטציות שליליות כאשר תעשיית הבירה, הנשלטת על ידי גברים, האשימה את הנשים במכירת בירה מדוללת או מוכתמת. בשילוב עם החשד הכללי שנשים בעלות ידע בצמחי מרפא עובדות בתחום סמוי, יכול היה להיות ש"כובע האשת" נקשר לכישוף.

הרומן של ל. פרנק באום, "הקוסם מארץ עוץ" משנת 1900, כלל איורים שהציגו את המכשפה המרשעת מן המערב, כשהיא בעלת כובע גבוה וחרוטי. אביזר אופנה זה הועבר לעיבוד הסרט משנת 1939, בו גילמה את המכשפה המרשעת על ידי השחקנית הדמות מרגרט המילטון.

בתקשורת
-------

את הכובע הזה חבשו הדמויות הבדיוניות הבאות:

* המכשפה המרושעת של המערב, מ"הקוסם מארץ עוז", 1900
* גנדלף, מתוך "ההוביט*"* ו"שר הטבעות", 1937
* ג'ניפר (ורוניקה לייק), מתוך "התחתנתי עם מכשפה", 1942
* סמנתה סטפנס, "מכושפת", 1964
* אורקו, מ"הי-מן ושליטי היקום", 1983
* מינרווה מקגונגל, מ"הארי פוטר"*,* 1997. הרומנים מתארים גם "כובעים מחודדים" כחלק ממדי התלמידים לבית ספר לכישוף וקוסמות, אם כי אלה מופיעים רק לעיתים נדירות בעיבודים הקולנועיים.

קישורים חיצוניים
----------------

ויקישיתוף מדיה וקבצים בנושא **כובע מכשפה** בוויקישיתוף

הערות שוליים
------------

1. 1 2  Waldman, Katy (2013-10-17). "Why do witches wear pointy hats?". *Slate*. נבדק ב-2019-04-03.
2. ↑  Wayda, Danielle (2018-10-31). "The ale-soaked medieval origins of the witch's hat". *Vice*. נבדק ב-2019-04-03.
3. ↑  Fraser, Emma (2018-07-25). "The Wizard of Oz and a brief history of the witch hat". *SyFy*. נבדק ב-2019-04-03.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"כובע מכשפה"**.
**מאורו מתיאס סראטה** (בספרדית: **Mauro Matías Zárate**; נולד ב- 18 במרץ 1987 בהאדו שבמחוז בואנוס איירס בארגנטינה) הוא כדורגלן ארגנטינאי המשחק בקבוצת פלטנסה.

קריירת מועדונים
---------------

סראטה נחשב לאחד החלוצים הצעירים המבטיחים בארגנטינה והיה אחד המצטיינים בשורות ולס סרספילד, אחד ממועדוני הצמרת של ארגנטינה, הוא היה הכובש המצטיין של הליגה הארגנטינאית יחד עם רודריגו פלאסיו במהלך האפרטורה 2006.

הוא עבר בקיץ 2007 לאל-סאד הקטארית תמורת סכום של 20 מיליון דולר וחתם איתה על חוזה לשנתיים למרות הצעות מקבוצות צמרת באירופה ביניהן סביליה. סראטה התקשה להשתלב בקבוצה וסבל בין היתר מפציעות קטנות חוזרות. בינואר 2008 השאילה הקבוצה את סראטה לברמינגהאם סיטי מהפרמייר ליג עם אופציה לרכישתו תמורת סכום של 16 מיליון דולר. הוא הצטיין וקיבל מחמאות רבות, יכולתו אף הביאה מספר מועדונים אנגלים לבחון את האפשרות לרכוש את כרטיסו.

ב-29 ביוני 2008 צוטט סראטה בכלי תקשורת איטלקים על כך שסיכם בלאציו מהסרייה א' במסגרת עסקה המתפרסת על 3 שנים במהלכן תשלם לאציו לקבוצת אל-סאד 25 מיליון אירו. ב-5 ביולי 2008 אושרה ההעברה גם על ידי המועדון הרומאי. סראטה השתלב היטב בהרכב הקבוצה וכבש בחמשת המחזורים הראשונים שישה שערים, נתון המציב אותו בראש טבלת כובשי השערים.

ב-31 באוגוסט 2011 עבר סראטה לאינטר מילאנו בהשאלה לעונה עם אופציה לרכישה בסוף העונה תמורת 15 מיליון יורו. לאחר שהשאלה פגה ותקופה לא חיובית במועדון, סרטה חזר ללאציו. ב-2013 חזר למועדון נעוריו והראשון ולס סארספילד, איתו זכה בסופר קאפ הארגנטינאי (2013). 

ב-28 ביולי 2014 חתם בקבוצת וסטהאם יונייטד האנגלית מהפרמייר ליג. ב-30 בדצמבר 2014 הושאל לקווינס פארק ריינג'רס עד סוף העונה. ב-21 בינואר 2016 חתם בפיורנטינה האיטלקית לשנתיים וחצי. ב-25 בינואר 2017 חתם בווטפורד לשנתיים וחצי. באוקטובר 2017 הושאל לא-נאסר. ב-5 בינואר 2018 הושאל לקבוצת נעוריו ולס סארספילד. ב-6 ביולי 2018 חתם בבוקה ג'וניורס. ב-30 באוגוסט 2021 חתם באמריקה מיניירו הברזילאית. ב-11 בפברואר 2022 חתם בז'ובנטודה. ב-28 במאי 2022 חתם בפלטנסה הברזילאית.

נבחרת ארגנטינה
--------------

סראטה היה שותף לזכייתה של נבחרת ארגנטינה הצעירה במונדיאל הנוער שנערך בקנדה במהלך חודש יולי 2007, הוא כבש את שער הניצחון בגמר בדקה ה-86. בניגוד לציפיות, סראטה לא זומן לסגל הנבחרת האולימפית של ארגנטינה לקראת המשחקים האולימפיים שייערכו בקיץ 2008.

הוא ידוע בזכות שליטה מצוינת בכדורגל אם כי מרבה לשחק משחק סוליסטי. אחיו רולנדו משחק גם הוא כחלוץ.

תארים
-----

ולס סרספילד
* אליפות ארגנטינה: אפרטורה 2006
* הסופר קאפ הארגנטינאי: 2013

בוקה ג'וניורס
* אליפות ארגנטינה: 2019/2020
* הגביע הארגנטינאי: 2019/2020
* הסופר קאפ הארגנטינאי: 2018

לאציו
* הגביע האיטלקי: 2008/2009
* הסופר קאפ האיטלקי: 2009

נבחרת ארגנטינה
* גביע העולם לנוער: 2007

אישיים
* מלך שערים של הליגה הארגנטינאית: 2006, 2014

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מאורו סראטה** |

* מאורו סראטה, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* דף השחקן באתר הרשמי של לאציו
**פרידריך וייסמן** (בגרמנית: **Friedrich Waismann**; ‏21 במרץ 1896 – 4 בנובמבר 1959) היה פילוסוף, מתמטיקאי ופיזיקאי יהודי-אוסטרי. חבר החוג הווינאי ואחד התאורטיקנים המובילים של הפוזיטיביזם הלוגי.

ביוגרפיה
--------

וייסמן נולד בווינה ולמד מתמטיקה ופיזיקה באוניברסיטת וינה. ב-1922 החל ללמוד פילוסופיה בהנחיית מוריץ שליק, מייסד החוג הווינאי. ב-1938 נמלט לבריטניה עקב עליית הנאציזם. וייסמן עסק בפילוסופיה של המדע באוניברסיטת קיימברידג' ביו השנים 1937 ל-1939 ושימש כמרצה לפילוסופיה של המתמטיקה באוניברסיטת אוקספורד מ-1939 ועד מותו.

וייסמן ניהל דיונים נרחבים עם לודוויג ויטגנשטיין מ-1927 ועד 1936, לסירוגין. הדיונים עסקו בפילוסופיה של המתמטיקה ובפילוסופיה של השפה. שיחות אלו, שהוקלטו על ידו, פורסמו ב-"Ludwig Wittgenstein and the Vienna Circle".

חברים נוספים בחוג (ביניהם שליק, רודולף קרנפ והרברט פייגל) שוחחו אף הם עם ויטגנשטיין, אך לא באותו היקף. בשלב מסוים, חשבו ויטגנשטיין ווייסמן לשתף פעולה בהוצאת ספר, אך תוכניות אלו ננטשו לאחר שמחלוקותיהם הפילוסופיות הפכו לברורות.

ב-"Introduction to Mathematical Thinking: The Formation of Concepts in Modern Mathematics" טוען וייסמן שאמיתות מתמטיות נכונות מתוך קונבנציה ואינן הכרחיות או מאומתות. אוספים של הרצאותיו "The Principles of Linguistic Philosophy" ושל מאמריו "How I See Philosophy" פורסמו לאחר מותו.

וייסמן נפטר באוקספורד ב-4 בנובמבר 1959.

| החברים המייסדים של החוג הווינאי |
| --- |
| 

|  |
| --- |
| גוסטב ברגמן • קורט גדל • האנס האן • אולגה האן-נוירת • פרידריך וייסמן • קרל מנגר • אוטו נוירת • מרסל נטקין • הרברט פייגל • פיליפ פרנק • רודולף קרנפ • ויקטור קראפט • תיאודור רדקוביץ' • מוריץ שליק |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007280541605171
* BNE: XX963656
* BnF: cb12026538c (data)
* GND: 12886530X
* ISNI: 0000 0001 1631 1514
* LCCN: n80026783
* NDL: 00460003
* NKC: jx20070710012
* NLK: KAC201219664
* NLP: a0000002812013
* NTA: 068384688
* SNAC: w61s9jgc
* SUDOC: 028427890
* VIAF: 44312616
* WorldCat: lccn-n80026783

 |
**קורט מארטי וליניוס** (בפינית: **Kurt Martti Wallenius**;‏ 25 ביולי 1893 – 5 במאי 1984) היה איש צבא פיני.

ביוגרפיה
--------

וליניוס נולד בקואופיו שבמחוז הדוכסות הגדולה של פינלנד (אז האימפריה הרוסית היום פינלנד). הוא למד באוניברסיטת הלסינקי, אולם הצטרף כמו צעירים פינים רבים לצבא הקיסרות הגרמנית. בתקווה לגרש מארצו את הכובש הרוסי השנוא, הוא לחם בחזית המזרחית במלחמת העולם הראשונה. בשנת 1918 חזר לפינלנד והצטרף אל תנועת "המשמרות הלבנים", ולקח חלק במלחמת האזרחים הפינית. לאחריה הצטרף וליניוס לצבא פינלנד הטרי, ובשנת 1920 נישא לאנני יואנסו. באותה שנה מונה לנספח הצבאי של שגרירות פינלנד בגרמניה. בשנת 1930 הועלה לדרגת אלוף, אולם שמו הוכפש בשל חברותו בתנועת לפואה. הייתה זו תנועה ימנית קיצונית שהתנגדה לקומוניזם ופעלה למען הוצאתו מהחוק בפינלנד. הוא הואשם בשותפות בניסיון לחטוף את הנשיא לשעבר קרלו סטאלברג ואשתו, אולם זוכה מחוסר ראיות ברורות, אם כי סולק מהצבא. סילוקו אפשר לו להקדיש את כל כולו לתנועת לפואה, והוא היה אחד המנהיגים של מרד מטסאלה שהנהיגה התנועה, המרד נכשל לבסוף וליניוס נכנע עוד לפני כן ובתמורה לא נעצר. 

עם פרוץ מלחמת החורף התקבל חזרה לצבא למרות עברו הפלילי. הוא קיבל פיקוד על קורפוס שהוצב מול הארמייה הארבע עשרה הרוסית באזור לפלנד. אולם מאוחר יותר הועבר הקורפוס שלו לחזית קרליה שם ריכזו הרוסים ארבעים דיוויזיות. שיטתו של וליניוס בקרבות הייתה לרוב הפצצה בזמן שבו הרוסים אכלו, ומטחי אש כאשר הדליקו מדורות. "אנחנו לא נותנים להם לנוח, אנחנו לא נותנים להם לישון. זוהי מלחמה של מספרים נגד מוחות" הוא התבטא. הוא לקח חלק שולי למדי במלחמת ההמשך, ומאז התפרנס מפנסיה וכתיבת ספרים. הוא מת בהלסינקי ב-1984 בגיל 90.

קישורים חיצוניים
----------------

ויקישיתוף מדיה וקבצים בנושא **קורט וליניוס** בוויקישיתוף
* אל"ם (מיל') בני מיכלסון, ‏70 שנה למלחמת החורף - גוליית ניצח אבל בקושי, **מערכות** 430, 2010

הערות שוליים
------------

1. ↑  מיכאל הרסגור ואהוד פוקס, **רגעים היסטוריים ורגעים היסטריים**, הוצאת דביר עמ' 212.
2. ↑  מיכאל הרסגור ואהוד פוקס, **רגעים היסטוריים ורגעים היסטריים**, הוצאת דביר עמ' 214.
3. ↑  אנדרו רוברטס, **סערת המלחמה: היסטוריה חדשה של מלחמת העולם השנייה**, הוצאת דביר, עמ' 80.

|  |  |
| --- | --- |
| בקרת זהויות עריכת הנתון בוויקינתונים | 
* GND: 119336642
* ISNI: 0000 0000 5336 6621
* SELIBR: 250341
* SUDOC: 059939923
* VIAF: 57422371
* WorldCat: viaf-57422371

 |
**מוחמד חיידר** (בערבית: **مُحَمَّد حيدر**), המכונה גם **אבו עלי חיידר**, הוא פוליטיקאי לבנוני, ובכיר בארגון חזבאללה. בין השנים 2005–2009 הוא כיהן כחבר פרלמנט לבנוני מטעם מפלגת חזבאללה.

חיידר נחשב למקורב למזכ"ל חזבאללה חסן נסראללה ולאחד מבכירי הארגון. הוא אחראי על לוחמי חזבאללה בסוריה ועל ההיבט הצבאי-ביטחוני בכל דרום לבנון.

לדברי האתר הלבנוני "נידא אל-ווטן", נחשב חיידר לאחד מבכיריו הצבאיים של ארגון הטרור, לאחר חיסולם של עימאד מורנייה ב-2008 ושל מוסטפא בדר א-דין ב-2016.

ניסיון התנקשות
--------------

ב-25 באוגוסט 2019 פורסם בכלי התקשורת הלבנונית כי שני רחפנים ישראליים התרסקו בדרום ביירות ברובע הדאחייה שבשליטת הארגון. עיתון "נידא אל-ווטן" כתב כי ישראל התכוונה להתנקש בחייו של חיידר.

הערות שוליים
------------

1. 1 2 3  יאסר עוקבי, ‏דיווח: התקיפה בביירות - נגד מתקן לאחסון רכיבים לדיוק טילים, באתר מעריב אונליין, 27 באוגוסט 2019
2. ↑  קצין נהרג בפעולת קומנדו בבעל בק, באתר ynet, 19 באוגוסט 2006
3. ↑  גבי שניידר, דיווח: חיזבאללה מתכנן תגובה "מחושבת" – כדי להימנע ממלחמה, באתר הידברות, ‏27 באוגוסט 2019
4. ↑  חיזבאללה: שני רחפנים ישראליים התרסקו בדרום ביירות, באתר ynet, 25 באוגוסט 2019
**אלקסזאורוס** (שם מדעי: ***Alxasaurus***; מילולית: "לטאת מדבר אלקסה (אנ')") הוא סוג של דינוזאור מקבוצת התריזינוזאורים, אשר חי במשך תור הקרטיקון לפני 112 עד 100 מיליון שנה מזמננו. המאובנים של הדינוזאור התגלו בתצורת באיין גובי (אנ') שבמחוז מונגוליה הפנימית, צפון סין. הוא תוארו ביד הפלאונטולוג הקנדי דייל ראסל (אנ') ועמיתו הסיני דונג זימינג (אנ') ב-1993 ונקרא בשם ב-1994, על שם מדבר אלקסה שבו נמצאו הממצאים. הסוג הכיל מין אחד - *Alxasaurus elesitaiensis*, על שם אלסיטאי (Elesitai) - הכפר הקרוב לאזור הממצאים. בנוסף, הוא נחשב לסוג היחיד במשפחת ה**אלקסזאוריים** (Alxasauridae).

האלקסזאורוס היה קרובם של התריזינוזאוריים הגדולים, והוא נחשב לאחד מהנציגים המוקדמים בעל-משפחתו. הוא הגיע לאורך של 4 מטרים ולמשקל 350 עד 400 קילוגרם בקירוב, על פי החוקר גרגורי ס. פאול, וככל הנראה היה דו-רגלי אוכל צמחים, בהתבסס על מבנה הלסת והשיניים. הממצאים שלו כללו מעט עצמות מהגולגולת והלסת, כמה שיניים, אגן ירכיים וחלקי חוליות צוואר וגב, שברי גפיים וצלעות.

דינוזאור זה היה בעל מבנה דומה לזה של הפלקריוס והבייפיאוזאורוס, ונראה שהיה מכוסה נוצות לאורך גופו.

קישורים חיצוניים
----------------

ויקישיתוף מדיה וקבצים בנושא **אלקסזאורוס** בוויקישיתוף
* אלקסזאורוס, באתר GBIF (באנגלית)
**דלקת עורקים** (באנגלית: **Arteritis**) היא מצב רפואי בו יש דלקת בדפנות העורקים בדרך כלל כתוצאה מזיהום או תגובה אוטואימונית. דלקת עורקים היא הפרעה מורכבת ועדיין לא מובנת לחלוטין. דלקת עורקים עשויה להיות מובחנת על ידי סוגיה השונים, בהתבסס על מערכות האיברים שנפגעו מהמחלה. סיבוך של דלקת עורקים הוא פקקת, שעלולה להיות קטלנית. דלקת עורקים ופלביטיס הם צורות של דלקת כלי הדם. הסימפטומים של דלקת עורקים כוללים: דלקות, חום, ייצור מוגבר של כדוריות דם, צליעה ודופק מופחת. אבחון דלקת עורקים מבוסס על תסמינים רפואיים חריגים. תסמינים דומים עשויים להיגרם ממספר מצבים אחרים, כמו תסמונת אהלר-דנלוס ותסמונת מרפן (שניהם הפרעות תורשתיות של רקמת חיבור), שחפת, עגבת, ספונדרואתרופתיה, תסמונת קוגן, מחלת בירגר, מחלת בכצ'ט ומחלת קוואסאקי.

ניתן להשתמש בטכניקות הדמיה שונות לאבחון וניטור התקדמות המחלה. שיטות הדמיה עשויות לכלול אנגיוגרפיה ישירה, אנגיוגרפיה תהודה מגנטית ואולטרא-סונוגרפיה.הטיפול קו-ראשון בדלקת עורקים הוא תרופות גלוקוקורטיקואידים דרך הפה, כמו פרדניזון, הנלקחות מדי יום לתקופה של שלושה חודשים. לאחר שלב ראשוני זה, התרופות עשויות להיות מופחתות במינון או בתדירות. אם המחלה מחמירה עם לוח הזמנים החדש של הטיפול, ניתן לתת תרופה ציטוטוקסית בנוסף לגלוקוקורטיקואיד. חומרים ציטוטוקסיים נפוצים כוללים אזתיופרין, מתוטרקסט או ציקלופוספמיד. מינון התרופות לגלוקוקורטיקואידים עשוי להיות מופחת אם התגובה לטיפול טובה. תרופה זו עשויה להיות מופחתת בהדרגה לאחר שהמחלה הופכת לחסרת פעילות, ולהקטין לאט את המינון (כדי לאפשר לגוף להסתגל זמן) עד להפסקת הטיפול התרופתי לחלוטין. לעומת זאת, אם המחלה תישאר פעילה, יהיה צורך להגביר את התרופות. לאחר שישה חודשים, אם לא ניתן להפחית את התרופות בתדירות לימים חלופיים, או אם בתוך 12 חודשים לא ניתן להפסיק לחלוטין את התרופות, הטיפול נחשב ככושל.

ראו גם
------

* דלקת עורק הרקה
* דלקת כלי דם
* דלקת רב-עורקית קשרית

קישורים חיצוניים
----------------

ויקישיתוף מדיה וקבצים בנושא **דלקת עורקים** בוויקישיתוף

הערות שוליים
------------

1. 1 2  Hollier, L. H. (1 בינואר 1989). "Arteritis". *Perspectives in Vascular Surgery and Endovascular Therapy*. **2** (1): 1–8. doi:10.1177/153100358900200101. `{{cite journal}}`:  (עזרה)
2. 1 2 3 4 5 6 7 8  Kerr GS, Hallahan CW, Giordano J, Leavitt RY, Fauci AS, Rottem M, Hoffman GS (ביוני 1994). "Takayasu arteritis". *Ann. Intern. Med*. **120** (11): 919–29. doi:10.7326/0003-4819-120-11-199406010-00004. PMID 7909656. `{{cite journal}}`:  (עזרה)תחזוקה - ציטוט: שימוש בפרמטר authors (link)
3. 1 2 3  Wen, Dan; Du, Xin; Ma, Chang-Sheng (1 בדצמבר 2012). "Takayasu Arteritis: Diagnosis, Treatment and Prognosis". *International Reviews of Immunology*. **31** (6): 462–473. doi:10.3109/08830185.2012.740105. PMID 23215768. `{{cite journal}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294975205171
* BnF: cb11940769k (data)
* LCCN: sh85008116
* LNB: 000228909

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**סטפני מריה קלאודינה כריסטינה** (בלוקסמבורגית: **Stéphanie Marie Claudine Christine**; נולדה ב-18 בפברואר 1984) היא אשתו של גיום, נסיך הכתר של לוקסמבורג.

ביוגרפיה
--------

סטפני נולדה ב-18 בפברואר 1984 ברונסה שבפלנדריה המזרחית, בלגיה. היא בתו הרביעית של הרוזן פיליפ דה לנואה (1922–2019) מבית לנואה, ושל הרוזנת אליקס (1941-2012). שורשיו של בית לנואה נעוצים עוד במאה ה-13. תואר הרוזנות הוענק לראשונה בידי קרל החמישי, קיסר האימפריה הרומית הקדושה ומלך ספרד לשארל דה לנואה, מנצח קרב פאביה. 

סטפני למדה בבית ספר בבלגיה אשר הלימודים בו נערכו בשפה ההולנדית. לאחר מכן נכנסה ללימודים בקולג' בצרפת. היא למדה תקופה מסוימת ספרות במוסקבה, ופילולוגיה בברלין. היא נפגשה לראשונה עם גיום, נסיך הכתר של לוקסמבורג בשנת 2010 בערך, ואירוסיהם הוכרזו ב-26 באפריל 2012. מוצאה של סטפני קשור במוצאו של גיום בכמה אופנים: אביה של סטפני הוא בן דוד ראשון של אנטואן, נסיך לינייה השלושה עשר, אשר נישא לאליקס, נסיכת לוקסמבורג, דודה שנייה של גיום. בנם, אנטואן למורל, נשוי לבת דודה שנייה של סטפני. אביה של סטפני הוא גם בן דודה של יולנדה, נסיכת לינייה, אשר נישאה לקרל לודוויג, ארכידוכס אוסטריה. בנם, קרל כריסטיאן, ארכידוכס אוסטריה (בן דוד שני של סטפני), נשוי למארי אסטריד, נסיכת לוקסמבורג דודתו של גיום. כך שלמעשה סטפני ואביו של גיום הם בני דודים מדרגה שביעית.

סטפני וגיום נישאו בטקס אזרחי בבית העירייה של לוקסמבורג סיטי ב-19 באוקטובר 2012, ובטקס דתי למחרת היום. שמלת הכלה תוכננה בידי מעצב האופנה אלי סעב.

ב-10 במאי 2020 נולד בנה הראשון, שנקרא בשם שארל ז'אן פיליפ ז'וזף מריה גיום.

תואר
----

תארה הרשמי הוא "הוד מעלתה נסיכת הכתר של לוקסמבורג".

קישורים חיצוניים
----------------

ויקישיתוף מדיה וקבצים בנושא **סטפני, נסיכת הכתר של לוקסמבורג** בוויקישיתוף

הערות שוליים
------------

1. ↑  אתר למנויים בלבד Roya Nikkhah,Royanikkhah, ‏Luxembourg’s royal wedding draws regal guest list, The Telegraph, 20 October 2012
2. ↑  חשבון הטוויטר הרשמי של החצר הדוכסית

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17741701p (data)
* GND: 1035434989
* ISNI: 0000 0004 0811 6972
* VIAF: 300448434
* WorldCat: viaf-300448434

 |
**ליאנדרו ניקולס בולמארו** (בספרדית: **Leandro Nicolás Bolmaro**; נולד ב-11 בספטמבר 2000) הוא כדורסלן ארגנטינאי, בעל אזרחות איטלקית, המשחק בקבוצת מינסוטה טימברוולבס מליגת ה-NBA.

קריירה מקצועית
--------------

### באיה בלנקה

בולמארו נולד וגדל בעיר לאס וריאס אשר בפרובינציית קורדובה בארגנטינה. בשנת 2017, בעודו בן 16, החל לשחק עבור קבוצת באיה בלנקה מליגת העל הארגנטינאית, וב-23 משחקיו בקבוצה קלע 2.0 נקודות בממוצע למשחק.

באפריל 2018 זומן להשתתף במשחק נייקי הופ סאמיט, כשחקן "נבחרת העולם". במשחק עצמו שותף לכ-10 דקות, וקלע 6 נקודות.

### ברצלונה

לקראת עונת 2018/2019 עבר לשחק בקבוצת ברצלונה הספרדית. באותה עונה שיחק עבור קבוצת הבת של המועדון, "ברצלונה B", אשר השתתפה בליגה הספרדית השנייה, וב-33 משחקיו קלע 10.4 נקודות ומסר 2.7 אסיסטים בממוצע למשחק. בעונה העוקבת שיחק לסירוגין בקבוצת הבוגרים ובקבוצת הבת; בתקופתו עם ברצלונה B בליגה הספרדית השלישית קלע בולמארו 14.9 נקודות למשחק, וכשחקן הקבוצה הבוגרת קלע 5.1 נקודות למשחק בליגת העל הספרדית ו-1.8 נקודות למשחק ביורוליג.

באוגוסט 2020 חתם בקבוצה על הארכת חוזה, על אף שהעמיד את עצמו לבחירה בדראפט ה-NBA‏ 2020. במשחק הרביעי של עונת 2020/2021 בליגת העל הספרדית, ב-20 באוקטובר 2020, הצטיין מול קבוצת גיפוזקואה עם שיא קריירה של 10 אסיסטים. לאורך אותה עונה רשם ממוצעים של 4.7 נקודות ו-1.6 אסיסטים למשחק בליגה הספרדית וביורוליג.

### מינסוטה טימברוולבס

בדראפט ה-NBA‏ 2020 נבחר בולמארו בבחירה ה-23 על ידי ניו יורק ניקס, ומיד הועבר בטרייד למינסוטה טימברוולבס. כשנה לאחר מכן, בספטמבר 2021, עזב את ברצלונה וחתם על חוזה במינסוטה.

סטטיסטיקות הקריירה ביורוליג
---------------------------

| עונה | קבוצה | משחקים | חמישייה | דקות |  % לשתיים |  % לשלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | ברצלונה | 6 | 1 | 9.2 | 0.286 | 0.000 | 1.000 | 0.8 | 2.3 | 1.0 | 0.0 | 1.8 |
| **קריירה** |  | 6 | 1 | 9.2 | 0.286 | 0.000 | 1.000 | 0.8 | 2.3 | 1.0 | 0.0 | 1.8 |

קישורים חיצוניים
----------------

ויקישיתוף מדיה וקבצים בנושא **ליאנדרו בולמארו** בוויקישיתוף
* 
* ליאנדרו בולמארו, ברשת החברתית אקס (טוויטר)

* ליאנדרו בולמארו, ברשת החברתית אינסטגרם

* פרופיל, באתר Basketball-Reference

* פרופיל אולימפי, באתר olympedia.org

* פרופיל, באתר eurobasket

* פרופיל, באתר פיב"א

* פרופיל, באתר ליגת ה-NBA

* פרופיל, באתר ESPN

* פרופיל, באתר היורוליג

* פרופיל, באתר ליגת העל הספרדית בכדורסל (בספרדית)

הערות שוליים
------------

1. 1 2  סטטיסטיקות הקריירה של בולמארו, באתר היורוליג
2. ↑  סיכום משחק נייקי הופ סאמיט 2018, באתר USA Basketball,‏ 13 באפריל 2018
3. ↑  בולמארו חותם על הארכת חוזה בברצלונה, באתר היורוליג, 13 באוגוסט 2020
4. ↑  בולמארו מצטיין בניצחון ברצלונה מול גיפוזקואה, באתר eurohoops.net,‏ 20 באוקטובר 2020
5. ↑  מינסוטה מצרפת את רוביו, מקדניאלס ובולמארו, באתר הקבוצה, 20 בנובמבר 2020
**קרוטן דה שביניול** (בצרפתית: **Crottin de Chavignol**) היא גבינת עיזים המיוצרת בעמק הלואר. גבינה זו היא הגאווה והטענה לתהילה של הכפר שביניול (Chavignol) בצרפת, המונה רק מאתיים תושבים.

היסטוריה
--------

גבינת העיזים בצורת גליל קטן מהאזור סביב שביניול מיוצרת מאז המאה ה-16, אך התיעוד הכתוב הקדום ביותר שקיים הוא רק משנת 1829 כאשר שמה ופרטים קצרים על הגבינה תועדו על ידי מפקח מס.

האטימולוגיה מפוקפקת: המילה crot תיארה מנורת שמן קטנה העשויה מחימר שרוף, המזכירה את התבנית המשמשת להכנת הגבינה. הסבר נוסף הוא שקרוטן הזקן נעשה קשה יותר ושחום יותר ונוטה להיראות כמו גללים, המילה הצרפתית לבעל חיים נפלת היא crotte.

בקרת איכות
----------

המוצר מוגן על ידי חותם AOC (למעשה ה-DOL הצרפתי), קרוטן דה שאביניול מיוצרת היום בשיטות מסורתיות. אם גבינה מסומנת "Crottin de Chavignol", היא חייבת להיות מהאזור סביב Chavignol, והיא צריכה לעמוד בקריטריונים המחמירים של ייצור AOC.

טעם וגיל
--------

 חנות קמעונאית של אחת משתי יצרניות הגבינות של שביניול
 כשהיא מבשילה (Chavignol bleuté), היא מקבלת טעם חזק יותר ומפתחת קליפה קשה יותר.
Crottin de Chavignol הוא עדין ומעט אגוזי. בצעירותו (Chavignol jeune), המרקם שלו מוצק וקומפקטי, וקליפתו לבנה. כשהיא מבשילה (Chavignol bleuté), היא מקבלת טעם חזק יותר ומפתחת קליפה קשה יותר. בבשלות מלאה (Chavignol affiné), המרקם הופך לפירורי והתבנית על הקליפה מבשילה לצבע כחלחל. הגבינה משווקת ונאכלת בכל שלושת שלבי הבשלות.

מתכונים
-------

מנה קלאסית אפויה היא קרוטן דה שאביניול על סלט ירוק. אומרים שהמנה משתלבת היטב עם יין Sancerre מאזור עמק הלואר. למרות שבדרך כלל מוגש תכמנה ראשונה אפויה, שביניול נמצאת לעתים קרובות גם כמנה קרה כמרכיב פלטות של גבינות.

ראו גם
------

* רשימה של גבינות מחלב עיזים

הערות שוליים
------------



1. ↑  Detailed at cheese.com resource.
2. ↑  See history of the cheese on the local tourist board website.
3. ↑  See Chavignol's own marketing website.
4. ↑  Wine recommendation on cheese-France website.
**מיכאיל ליבר** (ברוסית: **Михаил Исаакович Либер**, שם עט של **גולדמן**; ‏5 ביוני 1880, וילנה – 4 באוקטובר 1937, אלמטי) היה פוליטיקאי יהודי-רוסי מראשי הבונד ומנשביקים.

קורות חיים
----------

מיכאיל גולדמן נולד למשפחת משורר יצחק גולדמן. כבר בגיל 16 הוא התחיל פעילות פוליטית. בשנת 1897 בווילנה הוקם הבונד ומיכאיל הצעיר היה בין הפעילים הבולטים של המפלגה החדשה.

בשנת 1899 הוא נעצר, שוחרר בערבות ונסע לשווייץ. בשנת 1902 מיכאיל גולדמן נבחר לוועדה מרכזית של המפלגה. בשנת 1903 הוא היה ראש משלחת של הבונד לכנס של מפלגת הפועלים הסוציאל-דמוקרטית הרוסית. במהלך הוועדיה לא התקבלו דרישות בונד לקבלת בלעדיות לייצוג יהודים וקבלת אוטונומיה נרחבת. כתוצאה מכך המשלחת עזבה את הוועידה.

בהמשך הוא היה בין המנהיגים הבולטים של המנשביקים. בשנת 1907 בכנס מפלגת הפועלים הסוציאל-דמוקרטית הרוסית הוא נבחר לוועד המרכזי. בעקבות פעילותו נגד השלטון מיכאיל ליבר נעצר בשנים 1910, 1912 ו-1914 ונשלח לסיביר, ממנה נמלט.

בתחילת מלחמת העולם הראשונה היה מחוץ לגבולות האימפריה הרוסית וחזר בה. תמך בבצא במהלך המלחמה, בתחילת 1915 נעצר והוגלה לסביבות סמרה בה שהה עד לתחילת 1917.

לאחר מהפכת אוקטובר נבחר לסובייט פטרוגרד והיה בין תומכיו של ממשלת המעבר הרוסית. ביולי 1917 תמך בדיכוי המרד של בולשביקים. ליבר התנגד למהפכת אוקטובר ובנובמבר 1917 עזב את הוועד המרכזי של המפלגה בעקבות השיחות שהוועד ניהל עם השלטון הבולשביקי החדש.

במאי 1918 מיכאיל ליבר נבחר מחדש לוועד המרכזי של מנשביקים ותמך בברית עם בריטניה במהלך מלחמת האזרחים ברוסיה. לאחר סיום הלחימה הוא נעצר מספר פעמים על ידי צ'קה. במהלך רוב התקופה עד לשנת 1937 מיכאיל ליבר היה במעצר לתקופות שונות. בשנת 1937 הוא היה מתגורר באלמטי. ב-13 במרץ 1937 ליבר נעצר ולמחרת נשפט לעונש מוות. הוא הוצא להורג ב-4 באוקטובר 1937.

בשנת 1990 מיכאיל ליבר נוכה מכל האשמות בפעילות נגד במשטר.

קישורים חיצוניים
----------------

ויקישיתוף מדיה וקבצים בנושא **מיכאיל ליבר** בוויקישיתוף
* ליבר מארק, במהדורת האינטרנט של האנציקלופדיה היהודית בשפה הרוסית (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007305449305171
* GND: 139699139
* VcBA: 495/377911
* VIAF: 102556308
* WorldCat: viaf-102556308

 |
פפולות גוטרון. התרוממות של שכבת האפידרמיס של העור באזור מפרקי האצבעות בפציינט עם דרמטומיוזיטיס
**דרמטומיוזיטיס** (**דלקת עור ושרירים**, באנגלית: **Dermatomyositis**) היא מחלה ראומטולוגית של רקמת החיבור הקשורה למחלת הפולימיוזיטיס ושגורמת לדלקת של השרירים והעור. למעשה, דרמטומיוזיטיס היא ההגדרה לפולימיוזיטיס בה, בנוסף לתסמינים הקלאסיים הכוללים דלקת וחולשה של שרירי השלד, ישנה מעורבות של העור בצורת פריחה.

תסמינים
-------

הדרמטומיוזיטיס מאופיינת בשני סוגים של תסמינים, של השרירים ושל העור:

* תסמינים של העור: פריחה סגלגלה המלווה בנפיחות נוקשה (שאיננה נגרמת מצבירת נוזלים) באזור עור הפנים, העפעפיים, המרפק ומפרקי האצבעות. פריחה זו נקראת בשם "פפולות גוטרון" (Gottron's Papules).
* תסמינים של השרירים: במחלה נפגעים שרירי השלד בלבד. בתחילה מורגשים כאבי שרירים, המחריפים לחולשה עד לאובדן יכולת השריר לבצע פעולתו. הסכנה הגדולה ביותר בתסמינים אלו היא פגיעה בשרירי הנשימה, דבר העלול להוביל לקשיי נשימה משמעותיים.

גורמים
------

הגורמים לדרמטומיוזיטיס, כמו בפולימיוזיטיס, עדיין אינם ידועים. מחקרים הוכיחו כי מחלות אלו קשורות לגורם סביבתי לא ידוע המפעיל תגובה אוטואימונית ביחידים בעלי גורמי סיכון גנטיים. הגן HLA-DR3 המקודד לחלבון מסוג I במערך הראשי של התאמה רקמתית (MHC) זוהה כמשותף למרבית החולים במחלה. הגורם הסביבתי ככל הנראה מפעיל את החלבון HLA-DR3 וגורם לתגובה החיסונית נגד תאי השריר והעור. מחקרים עדכניים מעידים על כך שייתכן שהגורם הסביבתי הוא וירוס האפשטיין בר (הווירוס הגורם למחלת הנשיקה). במקרים מסוימים הדרמטומיוזיטיס מופיעה במקביל למחלות ראומטולוגיות אחרות בהן תסמונת סיוגרן, זאבת, סקלרודרמה או דלקת כלי דם. כמו כן, מוכרים מקרים בהם המחלה נגרמה בעקבות גידול ממאיר. במקרים אלו הסרת הגידול גרמה לריפוי המחלה. 

תגובת המערכת החיסונית גורמת לפגיעה בכלי הדם עקב נקרוזה של תאי האנדוטל וירידה במספר כלי הדם הפעילים ולכן ירידה בזרימת הדם אל הרקמות המעורבות. דבר זה מוביל לנזק הרקמתי האופייני למחלה.

טיפול
-----

כיום אין עדיין תרופה למחלה. הטיפול מתבסס על שיפור איכות החיים של החולה באמצעות:

* פיזיותרפיה
* קורטיקוסטרואידים, בעיקר פרדניזון.
* תרופות מדכאות של המערכת החיסונית, אזתיופרין כדוגמה.

קישורים חיצוניים
----------------

ויקישיתוף מדיה וקבצים בנושא **דרמטומיוזיטיס** בוויקישיתוף
* דרמטומיוזיטיס, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550397605171
* BnF: cb122874487 (data)
* LCCN: sh85037096
* NDL: 00563159
* NKC: ph841467

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
גן בסגנון 'נוף יבש' במקדש בודהיסטי בקיוטו, יפן
גן סמוך למצודת הירושימה
גן בקיוטו, יפן
פנסי אבן, אלמנט נפוץ בגנים יפניים
סויקינקוצו כפול בטירת איוואסקי, נישין, מחוז איצ'י
**גנים יפניים** (קנג'י: **日本庭園**), במסורת של יפן, עשויים להימצא בבתים פרטיים, בפארקים שכונתיים או עירוניים, במקדשים בודהיסטיים או במקדשי שינטו ובנקודות ציון היסטוריות כדוגמת מצודות עתיקות. רבים מהגנים היפניים המפורסמים ביותר במערב וביפן עצמה, הם גני זן. מסורתם של מומחי התה הניבה גנים יפניים מעודנים בסגנון פשוט וכפרי.

גנים יפניים טיפוסיים מכילים, באופן ממשי או סמלי, אחדים מהאלמנטים הבאים:

* מקור מים
* אי
* גשר אל האי
* פנס, לרוב במבנה אבן
* בית תה או ביתן
* עצי בונסאי ננסיים

גנים יפניים עשויים להיות באחד מהסגנונות הבאים:

* גני טיול, לצפייה מהשביל
* גני ישיבה, להתבוננות ממקום אחד

מקדשי זן רבים מאופיינים בגן בסגנון 'נוף יבש' (枯山水). אין בהם מים, אך לרוב הם מעוררים תחושה של מים באמצעות שימוש בחלוקי אבן ובחצץ או בחול מגורפים בקפידה. אופייניים לסגנון הנוף היבש, סלעים שנבחרו בשל צורתם ותבניתם המיוחדת, אזוב ושיחים נמוכים. מפורסם במיוחד הגן במקדש Ryōan-ji בקיוטו.

גם גנים אחרים משתמשים בסלעים דומים לקישוט. חלקם מובאים מחלקיה הרחוקים של יפן. בנוסף, חזרן וצמחים קרובים, ירוקי-עד כולל אורן שחור יפני ועצים נשירים כמו מייפל צומחים מעל שטיח של שרך ואזוב. בחלק מהגנים מותקנים קישוטים המשלבים אקוסטיקה טבעית ושימושיות כגון הסוּיקינקוּצוּ.

Shakkei (借景), "נוף מושאל", הוא טכניקה שבה משתמשים גננים יפנים כדי לשוות לגן קטן, מראה מרווח יותר. באמצעות שתילה מחושבת של שיחים שיחסמו את המראה של מבנים סמוכים, הם מעודדים את הצופה להביט לעבר ההרים ולחשוב עליהם כעל חלק מהגן.

גנים יפניים בישראל
------------------

* בקיבוץ חפציבה על צלע הר הגלבוע - גן שהוקם על ידי חברי תנועת המקויה. הגן ניתן לחברי הקיבוץ לרגל חג היובל כסמל לקשר האמיץ.
* גן בשדרות ירושלים בחולון
* סמוך לדרך דיפנבייקר באזור שער הגיא - גן שהוקם על ידי אגודת בית שלום היפנית
* גן וואהל לוורדים בירושלים כולל גם גן יפני.
* גן יפני בבית הספר אפק, ראש העין

ראו גם
------

* סויקינקוצו
* אסתטיקה יפנית

קישורים חיצוניים
----------------

ויקישיתוף מדיה וקבצים בנושא **גן יפני** בוויקישיתוף
* Jgarden - Japanese Garden Database
* Japanese Gardens
* אריה קוץ, אדריכלות נוף יפנית, באתר האגודה לידידות ולשכת המסחר ישראל-יפן
* דינה היימן, לדבר אל העצים ואל האבנים, מסע אחר
* נטע אחיטוב, כל הגן לבש יפן, באתר Xnet‏, 2 באוקטובר 2012
* האתר הרשמי של הגן היפני בחפצי-בה
* גנים, יפניים, דף שער בספרייה הלאומית

| אדריכלות נוף וגינון |
| --- |
| סוגי גנים | איטלקי • אנגלי • יפני • מוסלמי • פרסי • צרפתי |  |
| אלמנטים בגינון ואדריכלות נוף |
| אלמנטי מבניים | בלוודרה • גזיבו • פולי • פטיו • שער ירח |
| אלמנטי מים | בריכת השתקפות • בריכת נוי • גשר אבני מדרך • גשר זיגזג • גשר סהר • מפל מים מלאכותי |
| אלמנטי צומח | גינון יובשני • לבירינת • מדשאה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557910405171
* BNE: XX550977
* BnF: cb119533818 (data)
* GND: 4292965-9
* LCCN: sh85053136
* LNB: 000066951
* NDL: 001302010
* NKC: ph114817
* SUDOC: 027509486

 |
**שלישיית מפלסים** הייתה הרכב מוזיקלי, שמנה בשלבים שונים 3–5 חברים ילידי ארגנטינה מקיבוץ מפלסים, ואשר שר שירי פולקלור ארגנטינאים, ושירים פופולריים בספרדית משנות ה-1950 וה-1960.

ראשית הלהקה
-----------

הלהקה מקורה במקהלה משנת 1964 ששרה מוזיקה קלאסית כחלק מחיי התרבות בקיבוץ מפלסים, וממנה צמח ההרכב שהתמקד במוזיקה ארגנטינאית.  

חברי הלהקה והכלים בהם ניגנו:  

* דוד ארז (גיטרה)
* חנן (פוצ'ו) בראודה (זמר)
* מרדכי (מוטה) ידלין (גיטרה)
* יוסף (José Orlando) חלפין (בומבו לגוארו)
* יעקב ויינר (חליל צד)
* פבלו סוסניצקי (כלי נגינה אינדיאנים)

כמקובל בהרכבים מוזיקליים בהתיישבות העובדת, ההופעות היו לאחר שעות העבודה במשק, והם היו מוזיקאים חובבים.

מוזיקה דרום אמריקאית
--------------------

ב-1966, על פי בקשת שגריר ארגנטינה בישראל, הלהקה הכינה מספר שירים ארגנטינאים לאירוע התרמה; ובעקבות הצלחת האירוע – הלהקה החלה להתמקד בשירים ארגנטינאים ודרום אמריקאים פופולריים מאותה תקופה.  

היא הוזמנה לאחר מכן להופיע ברדיו, בתוכנית תשואות ראשונות, בקיבוצים, וגם בפני עולים חדשים מארגנטינה – בעיקר בראשון לציון.

הופעות בפני חיילים
------------------

במלחמת ששת הימים (1967) הלהקה סופחה לפיקוד הדרום, הופיעה בפני חיילים, ובעיקר בפני חיילים פצועים בבית חולים סורוקה.  

אחד הפצועים בפניהם הם הופיעו ניהל מאוחר יותר את מועדון צוותא דרום, ושם הם הרבו להופיע.

שנות ה-1970 וה-1980
-------------------

עיקר פעילותה של הלהקה הייתה בשנות ה-1970 וה-1980: הם הופיעו בטלוויזיה, באירועים מוזיקליים לכבוד נשיאים מדרום אמריקה שהגיעו לביקור, וגם יצגו את ישראל בחוץ לארץ.  

ישראל הדר, חבר הקיבוץ, ששימש כמנחה בחלק מהופעותיה; הפך למקור לדמותו של פוגי של להקת כוורת.

### ביקור נשיא מקסיקו – אצ'ווריה

באוגוסט 1975 הגיע נשיא מקסיקו לואיס אצ'ווריה אלברס לביקור רשמי בישראל.  

הלהקה הוזמנה להופיע בפניו, והוא עצמו ביקר עם הפמליה שלו בקיבוץ מפלסים.  

בעקבות הצלחת האירוע והקשרים שנרקמו, הלהקה הוזמנה לביקור במקסיקו, הופיעה שם באירועי יום העצמאות של מקסיקו, ובפני הקהילה היהודית המקומית.

### מסע הופעות בברזיל

ב-1976 הלהקה יצאה למסע הופעות בברזיל בפני הקהל המקומי, והקהילות היהודיות שם.

### מסע הופעות בארגנטינה

ב-1989 הלהקה יצאה למסע הופעות בארגנטינה, בפני הקהילות היהודיות שם.

### ביקור נשיא ארגנטינה – מנם

ב-1991 הלהקה הופיעה באירוע שנערך לכבוד נשיא ארגנטינה קרלוס מנם שהגיע לביקור רשמי.

הרפרטואר של הלהקה
-----------------

שירי פולקלור ארגנטינאים כמו Paisajes de Catamarca, El humahuaqueño.  

שירים מהמיסה קריאוז'ה.  

שירים מקסיקניים כמו El preso numero nueve, La llorona.  

שירים דרום אמריקאיים פופולריים כמו Bésame mucho, Moliendo café, Guantanamera.

דיסקוגרפיה
----------

* רביעיית מפלסים בשירים דרום אמריקאיים, 1970.
* שלישיית מפלסים, 1986.

לקריאה נוספת
------------

* בין המיתרים, סיפורה של שלישיית מפלסים; דוד ארז.

קישורים חיצוניים
----------------

* הקלטה חיה, רביעיית (שלישיית) מפלסים הצעירה young Trio Mefalsim in live, סרטון באתר יוטיוב (אורך: 14:12)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 317132137
* WorldCat (עם VIAF): 317132137

 |
**ליליאנה לובינסקה** (בפולנית: **Liliana Lubińska**, ‏14 באוקטובר 1904, לודז', פולין - 19 בנובמבר 1990, ורשה, פולין) הייתה חוקרת מדעי המוח, אשר חקרה את מערכת העצבים ההיקפית, וגילתה את התמסורת האקסופלזמטית הדו-כיוונית.

ראשית דרכה
----------

לובינסקה נולדה בלודז' ונישאה ליז'י קונורסקי, אף הוא חוקר מוח ושותף מחקר. היא השלימה תואר ראשון בביוכימיה ובפיזיולוגיה בסורבון בפריז, ותואר דוקטור בשנת 1932. במהלך עבודתה על הדוקטורט, עבדה לובינסקה במעבדה הפיזיולוגית של לואי ומרסל לאפיק, וחקרה כרונאקסיה ורפלקסים.

קריירה ומחקר
------------

לאחר שהשלימה את לימודיה בפריז, החלה לובינסקה במחקר במכון ננצקי לביולוגיה ניסויית בורשה, אך נאלצה להימלט לקווקז עם פרוץ מלחמת העולם השנייה. בין השנים 1940 ו-1945 חקרו לובינסקה ובעלה שיקום עצבים היקפיים במוסד לרפואה ניסויית בסוחומי, ברפובליקה הגאורגית של ברית המועצות. מתום המלחמה ועד פרישתה בשנת 1982, חקרה לובינסקה את מבנה העצבים, ובייחוד תמסורת אקסופלזמטית, והראתה שזו יכולה להיות דו-כיוונית.

היא פרסמה כ-80 מאמרים מדעיים, ונחשבה מדענית מובילה בתחומה.

פרסים והוקרה
------------

* חברת צוות העריכה של כתב העת *Neuroscience*‏ (1976-1990)
* חברה זרה באקדמיה לאופולדינה
* חברה של כבוד, ארגון חקר המוח הבינלאומי
* פרס על שם סולאנז' קום מטעם האקדמיה הלאומית הצרפתית לרפואה

קישורים חיצוניים
----------------

ויקישיתוף מדיה וקבצים בנושא **ליליאנה לובינסקה** בוויקישיתוף

הערות שוליים
------------

1. 1 2  Ogilvie, Marilyn Bailey; Harvey, Joy Dorothy (2000-01-01). *The Biographical Dictionary of Women in Science: L-Z* (באנגלית). Taylor & Francis. ISBN 9780415920407.

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0908 794X
* SUDOC: 175473692
* VIAF: 302602040
* WorldCat: viaf-302602040

 |
**דמיטרי** (ברוסית: Дмитрий; ‏1250–1294) בנו של אלכסנדר נבסקי היה נסיך ולדימיר ונסיך נובגורוד במשך מספר תקופות. בנוסף לכך, במשך כ-40 שנים היה נסיך פריאסלאבל ורוב הזמן התגורר בעיר זו.

בשנת 1257 החלה התקוממות עממית ברפובליקת נובגורוד. הסיבה הייתה רצונה של אורדת הזהב להרחיב את קבלת המיסים גם לשטחי נובגורוד שמעשית לא נכבשו על ידה. מרבית אצולת העיר התנגדה להתקוממות. אלכסנדר נבסקי הגיע לעיר ביחד עם נציגי החאן ודיכא את התקוממות. את דמיטרי השאיר בעיר בתור נציגו. עם פטירת אלכסנדר נבסקי בשנת 1263 עזב דמיטרי את העיר וקיבל את נסיכות פריאסלאבל. בעיר זו שלט במשך יותר מ-40 שנים.

בשנת 1268 השתתף בקרב רקובור בו הכוחות של נובגורוד הביסו את המסדר הליבוני.

בשנת 1276 התמנה לנסיך ולדימיר. במשך כל תקופת שלטונו הוא ניהל מאבק מול אחיו, אנדרי. לקבלת תמיכה האחים פנו לחאן אורדת הזהב, דבר שהביא לפלישות חוזרות ונשנות. 
בשנים 1281-1282 דמיטרי גורש מכס נסיך ולדימיר בתמיכת החאן טוגה-מנגו. בשנת 1283 דמיטרי הצליח להחזיר לעצמו את השלטון באמצעות כוחות של חאן נוגאי. בשנת 1293 גורש סופית מכס נסיך ולדימיר על ידי אחיו תוך תמיכת החאן טוטן.

נפטר בשנת 1294.

קישורים חיצוניים
----------------

ויקישיתוף מדיה וקבצים בנושא **דמיטרי, נסיך ולדימיר** בוויקישיתוף
* קורות חיים (ברוסית)